Í þessari glæsilegu þriggja landa ferð dveljum við fyrst í ævintýralandslagi við rætur Alpafjalla í bænum Kempten í Allgäu í Þýskalandi . Komið verður til Füssen þar sem ein stórfenglegasta höll Evrópu , Neuschwanstein ber við himin . Seinna höldum við til Austurríkis þar sem við njótum þess að vera í menningarborginni Bregenz , sem fræg er fyrir stórkostlegt leiksvið á vatninu . Við Bodensee , sem nefnt hefur verið sál Evrópu , er að finna hrífandi staði þar sem fegurðin er einstök og menningarsagan mikil . Má t.d. nefna St. Gallen sem var vagga fræðimennsku og lærdóms í Mið-Evrópu í byrjun miðalda . Konstanz var heimsborg í lok miðalda og Bregenz varðveitir eitt helsta sýningarhús nútímalistar í Mið - Evrópu , Kunsthaus-Bregenz , en þar fer fram hinn þekkti , árlegi óperuviðburður , Festspiele . Blómaeyjan fagra Mainau , sem ætíð breytir um svip eftir árstíðum , verður sótt heim og farið verður í yndislega siglingu þar sem við njótum landslagsins frá vatninu . Við heimsækjum miðaldabæinn Meersburg , þar sem elsti miðaldakastali Þýskalands trónir , og komum til Unteruhldingen þar sem við lítum á steinaldarþorp úti á vatninu sem er á heimsminjaskrá UNESCO . Við fræðumst um lífræna vín - og ávaxtarækt , röltum um notalega bæi og njótum lífsins . 5. júní | Flug til München & Kempten í Allgäu í Þýskalandi Brottför frá Keflavík kl. 7:20 . Mæting í Leifsstöð a.m.k. 2,5 klst. fyrir brottför . Lending í München kl. 13:05 að staðartíma . Nú verður stefnan tekin suður til Kempten í Allgäu í Þýskalandi en borgin er talin önnur elsta borg Þýskalands og var upphaflega byggð af Rómverjum 15 árum fyrir Kristsburð . Inga , fararstjórinn ykkar , hefur búið í Kempten í rúmlega þrjátíu ár og þekkir hvern krók og kima í þessari skemmtileg borg , þar sem gist verður í 2 nætur . Fjallafegurð Alpanna leikur um okkur í bænum Kempten , sem stendur við ána Lech og á langa og merka sögu . Hér ætlum við að upplifa Neuschwanstein höllina sem Bæjarakonungurinn Ludwig II , oft kallaður ævintýrakonungurinn , lét byggja á árunum 1869 – 1886 og er með glæsilegustu höllum Evrópu . Hann ólst upp í eldri höllinni Hohenschwangau og eyddi mestum hluta ævi sinnar í þessu töfrandi landslagi . Seinna reisti hann Neuschwanstein sem er ein glæsilegasta og leyndardómsfyllsta höll landsins . Farið verður í skoðunarferð um höllina en þeim sem hafa skoðað hana áður skal bent á að fara t.d. í staðinn í gömlu höllina , Hohenschwangau . Eftir það verður frjáls tími til að njóta náttúrufegurðar staðarins og þess sem bærinn hefur upp á að bjóða . Má nefna að vel væri hægt að skoða Magnúsarkirkjuna og mögulega fara í klaustrið og skoða þar eina af frægustu freskum veraldar „ Dauðadansinn “ . 7. júní | Lindau , vínbóndi & Bregenz í Austurríki við Bodensee Í dag kveðjum við Kempten , þennan yndislega bæ , og verður ekið til borgarinnar Bregenz , höfuðborgar sambandslandsins Vorarlberg í Austurríki . Leiðin liggur um blómleg ávaxtahéruð til hins fagra Bodensee . Að vatninu liggja þrjú lönd sem eru Þýskaland , Sviss og Austurríki . Áð verður í Lindau í Þýskalandi en hann er einn stærsti bærinn við vatnið og jafnframt sá sem mest heillar . Eftir það verður vínbóndi sóttur heim í námunda við bæinn áður en ekið verður til Bregenz þar sem gist verður í fimm nætur á góðu hóteli í miðbænum . 8. júní | Blómaeyjan Mainau & Konstanz Töfrandi dagur er á dagskránni því eftir morgunverð er ekin fögur og skemmtileg leið sem er að hluta til í Sviss , með fram Bodensee , til Konstanz og að blómaeyjunni Mainau . Eyjan er um 45 hektarar en fyrir 2000 árum var hún virki Rómverja og á 9. öld tilheyrði hún hinu volduga klaustri á nágrannaeyjunni Reichenau . Sænski greifinn Lennart , settist þar að og á heiðurinn af þessum einstaklega glæsilega lystigarði sem við skoðum . Eftir heimsóknina á Mainau verður áð í Konstanz , stærstu borginni við vatnið og einum helsta ferðamannastaðnum . Mjög lífleg og áhugaverð borg þar sem gaman er að rölta um , skoða óvenjuleg útilistaverk , glæstar byggingar og líta inn á hugguleg kaffi - eða veitingahús . 9. júní | Skoðunarferð í Bregenz & Pfänder kláfur Við njótum þess að eiga góðan dag í Bregenz . Byrjað verður á því að fara í fróðlega skoðunarferð um borgina , þar sem gengið verður um miðaldahluta hennar . Eftir það verður frjáls tími til að kanna borgina á eigin vegum en í miðbænum er mikið úrval af allskyns skemmtilegum verslunum . Fyrir listunnendur er Kunsthaus-Bregenz tilvalið að skoða en það er með einn þekktasta nútímasýningarsal í Evrópu . Eins er mjög skemmtilegt að fara með kláfi á heimafjall Bregenz , Pfänder , upp í 1064 m hæð . Útsýnið þaðan yfir allt Bodensee er einstakt og í góðu skyggni sést til um 240 Alpatinda sem tilheyra Austurríki , Þýskalandi og Sviss . Hér tökum við strætisvagn að kláfnum . 10. júní | St. Gallen & bændur í Sviss Þennan dag verður ekið til bæjarins St. Gallen í Sviss þar sem við skoðum fornfrægt bókasafn Benediktklaustursins sem geymir mörg af merkustu handritum mið-evrópskrar menningar og er á heimsminjaskrá UNESCO . Seinni partinn heimsækjum við bændur í námunda við Romanshorn , skyggnumst inn í dagleg störf þeirra sem um margt eru ólík því sem gerist á Íslandi ásamt því að bragða á heimagerðum afurðum þeirra . 11. júní | Sigling á Bodensee , Meersburg & steinaldarþorpið Það verður yndislegt að fara í tveggja tíma siglingu á Bodensee og njóta landslagsins frá vatninu á leið okkar til Meersburg í Þýskalandi . Bærinn býr yfir töfrum miðalda og lega hans í hæðunum við vatnið er heillandi . Eftir það verður ekinn skemmtilegur spölur Þýskalandsmegin með fram Bodensee á hótelið . 12. júní | Heimferð frá Zürich Eftir yndislega og skemmtilega ferð verður ekið til Zürich . Brottför þaðan kl. 14:00 og lending í Keflavík kl. 15:50 að staðartíma .